ഹെലികോപ്ടര് ടാക്സിയുമായി യു.പി ലക്നൗ:സംസ്ഥാനത്തെ പ്രധാന ടൂറിസം കേന്ദ്രങ്ങളെ ബന്ധിപ്പിച്ച് ഹെലികോപ്ടര് ടാക്സി സര്വീസ് ആരംഭിക്കാനൊരുങ്ങി യു.പി ടൂറിസം വകുപ്പ്. ഡിസംബറോടെ ആരംഭിക്കാനാണ് പദ്ധതി. പദ്ധതിയ്ക്കായി ആഗ്രയില് ഹെലികോപ്ടര് തയാറാണെന്ന് ടൂറിസം വകുപ്പ് പ്രിന്സിപ്പല് സെക്രട്ടറി മുകേഷ് കുമാര് മേഷ്റാം പറഞ്ഞു. സഞ്ചാരികള് താജ്മഹല് സഞ്ചരിക്കുന്നത് മികച്ച യാത്രസൗകര്യമുള്ളതിനാലാണ്. എന്നാല്, യാത്രസൗകര്യത്തിന്റെ അഭാവം മൂലം മറ്റ് സ്ഥലങ്ങളിലേക്ക് ഇവര് പോകുന്നില്ല. ഹെലികോപ്ടര് ടാക്സി ഈ പ്രശ്നത്തിന് പരിഹാരം കാണുമെന്നാണ് പ്രതീക്ഷ. പ്രയാഗ്രാജ്, വിന്ധ്യാചല്, ലക്നൗ, വാരണാസി, ബോധ്ഗയയിലും കുഷിനഗര് എന്നിവിടങ്ങളിലും സേവനം ഒരുക്കും. വിനോദസഞ്ചാര കേന്ദ്രങ്ങളിലെത്തി അന്ന് തന്നെ മടങ്ങുന്ന രീതിയിലാവും സര്വീസ്.